**Ida Bakke Hansen** (født 7. januar 1993 i Larvik) er en norsk friidrettsutøver som driver med sprint. Hun representerer Sandnes IL.

Idrettskarriere
---------------

### 2008

15 år gammel, i 2008, vant hun gull på 200 meter under Junior-NM i Stavanger, med tiden 24,58. Hun kom på femteplass på 100 meter.

### 2009

Året etter fikk hun sølv på 200 meter i Junior-NM 2009, med tiden 24,93, kun slått av Mari Gilde Brubak. I oktober 2009 deltok hun også i Ungdoms-NM, der hun fikk fire medaljer; hun vant 200 og 400 meter, og kom på annenplass på 100 meter og 100 meter hekk. I Junior-NM 2009 deltok hun på det norske laget som kom på sjetteplass på 4 × 100 meter. De andre på laget var Tine Teigene Dalen, Isabelle Pedersen og Mari Brubak.

I NM i friidrett 2009 kom hun på fjerdeplass på 200 meter, med tiden 24,73. I 2010 vant hun gull på 200 meter i NM innendørs, med tiden 24,84. Hun deltok i klassen J18-19 som 17-åring under Bislettlekene 2009, men vant 100 meter (12,11) og 200 meter (24,69).

### 2010

I februar 2010 deltok hun i Ungdoms-NM i friidrett innendørs hvor hun fikk tre sølvmedaljer; på 60 meter, 100 meter og 60 meter hekk. Hun deltok i EM i friidrett 2010, der hun løp 4 × 100 meter sammen med Siri Eritsland, Mari Gilde Brubak, Folake Akinyemi og Ezinne Okparaebo. Det norske laget kom sist i sitt innledningsheat, med tiden 44,97, og gikk ikke til finalen. De endte på 17.-plass totalt.

### 2011

I innendørs-UM i friidrett 2011 i Trondheim vant hun 400 meter, foran Julia Hårskjold. Hun stilte også til start på 200 meter, men slo opp en skade i innledningsheatet. Hun stilte i seniorklassen i Tyrvinglekene, og vant der 200 meter på tiden 25,32, foran Astrid Mangen Cederkvist. Hun fikk også sølv på 100 meter, med tiden 12,23. Hun deltok også i Dialoglekene 2011 i Drammenshallen, der hun kom på annenplass på 100 meter og 60 meter. Begge disse ble vunnet av Astrid Cederkvist. I Junior-NM 2011 i august kom hun på femteplass på både 100 og 200 meter. Senere i august kom hun på annenplass på 400 meter i J18/19-klassen i UM i friidrett i Fredrikstad. Hun kom på fjerdeplass på 100 meter, og fikk sølv på 200 meter med tiden 24,75. Hun ble tildelt «Allsidighetspokalen» på Vestfolds kretsting i oktober.

### 2012

Hun fikk tre medaljer i innendørs-UM i friidrett 2012 i Sandnes. Hun vant 60 meter hekk og 200 meter og kom på annenplass på 60 meter. 60 meter hekk vant hun med tiden 8,64, som var ny personlig rekord. I mars fikk hun tildelt «Friidrettens venners fat» for sesongen 2011, ved kretstinget i Vestfold idrettskrets. I mai deltok hun i Hyundai Grand Prix på Bislett stadion, der hun satte ny personlig rekord på 100 meter hekk, med tiden 14,29, som holdt til tredjeplass. Hun vant både 100 meter hekk og 200 meter under Romerikslekene 2012, i klassen J18-19 år.

Hansen ble tatt ut til U20-VM i friidrett i juli. Hun tyvstartet i innledningsheatet sitt, og ble dermed diskvalifisert. I slutten av juli deltok hun i junior-NM i friidrett i Sigdal. På åpningsdistansen sin løp hun inn til annenplass på 100 meter, bak Naomi van den Broeck. I august deltok hun i Nordisk juniorlandskamp og Nordisk mesterskap U20. På 100 meter kom hun på tredjeplass, med tiden 12,04, og hun deltok på det norske laget som kom på annenplass på 4 × 100 meter stafett. Hun kom på fjerdeplass på 200 meter, og fjerdeplass på 100 meter hekk.

Hun kom på tredjeplass på 100 meter hekk i NM i friidrett 2012, og syvendeplass på 100 meter. I UM i friidrett utenfor Bergen i slutten av august vant hun 100 og 200 meter, og kom på tredjeplass på 100 meter hekk. Hun fikk også «Arrangørens hederspris» i UM, for klassen J18/19.

### 2013

I begynnelsen av februar deltok hun i NM i friidrett innendørs 2013 i Haugesund. På 200 meter vant hun sitt heat med tiden 25,36. I NM i stafetter 2013 i mai var hun med på Sandnes IL sitt lag som kom på tredjeplass på 4 × 400 meter stafett. På 4 × 100 meter kom Sandnes på femteplass.

Hun kom på annenplass på 200 meter i Tyrvinglekene i juni, og hun kom også på annenplass på 100 meter i Veidekkelekene 2013 senere i måneden. I Veidekkelekene på Lillehammer i juli satte hun ny lagsrekord på 200 meter, med tiden 24,66, og hun løp 100 meter på 12,06, men med for sterk medvind til at tiden ble godkjent som lagrekord.

Fra 2. til 4. august var det junior-NM i friidrett i Overhalla, der Bakke Hansen stilte i U23-klassen. Hun kom på annenplass på 100 meter hekk, bak Kine Aaltvedt, og hun kom også på annenplass på 100 meter, her slått av Tara Marie Norum. Finaletidene hennes ble henholdsvis 14,32 og 12,39. På 200 meter løp hun finalen på 24,87, og fikk også der sølvmedalje.

Hun deltok også i NM i friidrett 2013 i Tønsberg. På 100 meter kom hun på annenplass i sitt innledningsheat, og i finalen løp hun inn til femteplass med tiden 12,04. På 100 meter hekk ble hun nummer 3 i sitt innledningsheat, med tiden 14,18, men i finalen falt hun på den første hekken, og måtte bryte løpet. På 200 meter løp hun på ny personlig rekord, og fikk bronsemedalje med tiden 24,52. Line Kloster vant dette løpet.

### 2014

Bakke Hansen deltok på Rekrutteringslandslaget 2014 i regi av Norges Friidrettsforbund. Hun deltok ikke i NM i friidrett innendørs 2014. I begynnelsen av mars deltok hun i UM inne 2014, der hun fikk gull på 200 meter, sølv på 60 meter og gull på 4 × 200 meter sammen med Ingrid Øverbø, Hanne Berit Irgens og Eline Netland. Hun løp 100 meter på 12,10 på et stevne på Bislett i slutten av mai. Dagen etter, 24. mai, vant hun 100 meter hekk i Tønsberg Grand Prix, med tiden 14,15.

Hun vant 100 meter hekk i Norwegian Grand Prix-stevnet i Florø i juni, der hun satte personlig rekord på 200 meter med tiden 24,08. I Bislett Games deltok hun i den nasjonale konkurransen, der hun kom på tredjeplass på 200 meter. Hun satte ny personlig rekord, med tiden 24,39. I Folksam Challenge i Göteborg kom hun på tredjeplass på 100 meter og femteplass på 100 meter hekk. Hun deltok i Världsungdomsspelen 2014 i slutten av juni, der hun kom på sjetteplass på 100 meter, og hun kom på tredjeplass på både 200 meter og 100 meter hekk.

Under Nordisk-baltisk U23-mesterskap i friidrett 2014 kom hun på fjerdeplass på 200 meter og 100 meter hekk, og syvendeplass på 100 meter. I Junior-NM i friidrett 2014 deltok hun i klassen KJ22, og hun vant 200 meter med tiden 24,17. På 100 meter fikk hun bronse. To uker senere deltok hun også i NM i friidrett 2014, der hun fikk sølv på 200 meter, bak Elisabeth Slettum, og hun kom på femteplass på 100 meter og 100 meter hekk. På 1000 meter stafett kom Sandnes på fjerdeplass.

### 2015

Hun vant både 100 meter, 200 meter og 60 meter hekk i Sørvestmesterskapet innendørs 2015. Hun fikk bronse på 200 meter og 60 meter hekk i NM i friidrett innendørs 2015, og ble tatt ut til å delta i Nordisk mesterskap i friidrett innendørs 2015 (Nordic Indoor Match), der hun kom på fjerdeplass på 200 meter.[

Under Ungdomsmesterskapet i friidrett innendørs 2015 deltok hun i U23-klassen og vant både 60 meter, 200 meter og 60 meter hekk.

Utendørs var hun med og vinne gull på 4 × 100 meter stafett under NM i stafetter 2015 i Larvik, og i Norwegian Grand Prix-stevnet (senior) på Hamar kom hun på andreplass på 100 meter hekk og tredjeplass på 200 meter. Hun deltok i den nasjonale konkurransen i Bislett Games i juni, og kom der på tredjeplass på 100 meter og åttendeplass på 100 meter hekk. I Världsungdomsspelen 2015 fikk hun sølv på 200 meter, bak Elisabeth Slettum, og hun fikk bronse på 100 meter hekk.

Norge konkurrerte i Super League i Lag-EM i friidrett 2015, og Bakke Hansen deltok her på Norges lag på 4 × 100 meter stafett. Norge kom på syvendeplass på 4 × 100 meter, med ny norsk rekord (for landslag) på 43,94 sekunder. Norge kom imidlertid på tolvte- og sisteplass i Super League, med 121 poeng, og rykket dermed ned til First League i 2017.

Hun deltok i U23-EM i friidrett 2015 i Tallinn. På 200 meter løp hun på 23,88 og kom på sjetteplass i sitt innledningsheat, og nådde ikke finalen. På 100 meter løp hun på 13,87, og kom på fjerdeplass i sitt innledningsheat, og nådde heller ikke her finalen. I tillegg deltok hun på Norges stafettlag på 4 × 100 meter, men disse nådde ikke finalen. Hun fikk tre medaljer i NM i friidrett 2015; sølv på 100 meter, bronse på 200 meter og bronse på 100 meter hekk. I semifinalen på 100 meter satte hun personlig rekord med tiden 11,90 sekunder. I Junior-NM i friidrett 2015 vant hun tre øvelser i U23-klassen; 100 meter, 200 meter og 100 meter hekk.

### 2016

Som året før vant hun 100 meter, 200 meter og 60 meter hekk i Sørvestmesterskapet innendørs 2016, og hun satte personlig rekord på 60 meters innendørs med 7,67 sekunder. I mars deltok hun under NM i friidrett innendørs 2016, og fikk der sølv på 60 meter hekk og bronse på 200 meter. Her satte hun personlig rekord på 200 meter, med 23,93 sekunder.

Hun fikk sølv på 200 meter og 100 meter hekk i Norwegian Grand Prix-stevnet på Hamar i mai, og hun deltok på Sandnes' stafettlag som vant 4 × 100 meter i NM i stafetter 2016, der de satte ny norsk rekord for klubblag med tiden 45,60. Hun vant 200 meter i Boysen Memorial og i den nasjonale konkurransen i Bislett Games, og hun vant 100 meter hekk i Veidekkelekene. Hun fikk også to gull i Världsungdomsspelen 2016, der hun vant 200 meter og 100 meter hekk. Her satte hun ny personlig rekord på 200 meter med 23,73 sekunder, og på 100 meter hekk med 13,56 sekunder.

I NM i friidrett 2016 fikk hun sølv på 200 meter, bak Helene Rønningen, og kom på fjerdeplass på 100 meter og femteplass på 1000 meter stafett.

Personlige rekorder
-------------------

| Øvelse | Resultat | Dato | Sted |
| --- | --- | --- | --- |
| 100 meter | 11,90 sek | 1. august 2015 | Haugesund, Norge |
| 200 meter | 23,73 sek | 3. juli 2016 | Göteborg, Sverige |
| 400 meter | 58,82 sek | 21. august 2011 | Oslo, Norge |
| 100 m hekk | 13,56 sek | 3. juli 2016 | Göteborg, Sverige |
| 60 meter innendørs | 7,67 sek | 16. januar 2016 | Sandnes, Norge |
| 60 meter hekk innendørs | 8,40 sek | 6. mars 2016 | Rud, Norge |
| 100 meter innendørs | 12,49 sek | 8. januar 2011 | Drammen, Norge |
| 200 meter innendørs | 23,93 sek | 6. mars 2016 | Rud, Norge |
|

* Oppdatert per 22. april 2017.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 200 meter innendørs | 2010 |
| Gull | 4x100 meter stafett | 2015, 2016 |
| Sølv | 100 meter | 2015 |
| Sølv | 200 meter | 2014, 2016 |
| Sølv | 60 m hekk innendørs | 2016 |
| Sølv | 4x100 meter stafett | 2014 |
| Sølv | 4x200 meter stafett innendørs | 2016 |
| Bronse | 200 meter | 2013, 2015 |
| Bronse | 100 meter hekk | 2012, 2015 |
| Bronse | 200 meter innendørs | 2015, 2016 |
| Bronse | 60 m hekk innendørs | 2015 |
| Bronse | 4x400 meter stafett | 2013 |

Referanser
----------

1. ↑   World Athletics Database, World Athletics utøver-ID 241498[Hentet fra Wikidata]
2. ↑  IL Runar - *Ida Bakke Hansen - Norsk mester* Arkivert 14. juli 2014 hos Wayback Machine.
3. ↑  Sandefjords Blad - *Sterkt av Ida Bakke Hansen*, besøkt 14. juni 2014.
4. ↑  Østlands-Posten - *Sølv til Bakke Hansen*, besøkt 14. juni 2014.
5. ↑  Norsk Friidrett - *4 medaljer til Bakke Hansen* Arkivert 14. juli 2014 hos Wayback Machine. besøkt 14. juni 2014.
6. ↑  Sandefjords Blad - *Stafettjentene i finale*, besøkt 14. juni 2014.
7. ↑  Østlands-Posten - *Sterkt av Ida Bakke Hansen i NM*
8. ↑  NM 2010 - KS 200 m, Finale[*død lenke*]
9. ↑  Østlands-Posten - *Sterkt av Ida Bakke Hansen (17)*, besøkt 14. juni 2014.
10. ↑  Sandefjords Blad - *Tre UM-sølv på Ida B. Hansen*, besøkt 14. juni 2014.
11. ↑  Sandefjords Blad - *UM-gull til Ida Bakke Hansen*, besøkt 19. juni 2014.
12. ↑  Sandefjords Blad - *Hjem fra UM med hvert sitt gull*, besøkt 19. juni 2014.
13. ↑  Østlands-Posten - *Gull og sølv til Bakke Hansen*
14. ↑  Østlands-Posten - *Bakke Hansen ikke til EM*, besøkt 19. juni 2014.
15. ↑  Lørenskog friidrettslag - *2 nye klubbrekorder i Drammenshallen idag* Arkivert 7. august 2012 hos Wayback Machine. besøkt 19. juni 2014.
16. ↑  Østlands-Posten - *Ny 5.-plass til Bakke Hansen*, besøkt 19. juni 2014.
17. ↑  Østlands-Posten - *Etterlengtet opptur for Ida Bakke Hansen*, besøkt 19. juni 2014.
18. ↑  Sandefjords blad - *Ida avsluttet UM med årsbeste*, besøkt 19. juni 2014.
19. ↑  Norsk friidrett - *Priser til utøvere i Vestfold* Arkivert 17. mai 2012 hos Wayback Machine. besøkt 19. juni 2014.
20. ↑  Østlands-Posten - *Ida Bakke Hansen med medaljerush*, besøkt 19. juni 2014.
21. ↑  Norsk friidrett - *Prisutdeling kretsting* Arkivert 16. mai 2012 hos Wayback Machine. besøkt 19. juni 2014.
22. ↑  Sandefjord blad - *Bronse til Ida Bakke Hansen*, besøkt 19. juni 2014.
23. ↑  Norsk friidrett - *Rekordstor U20 tropp til VM* Arkivert 1. juli 2012 hos Wayback Machine. besøkt 19. juni 2014.
24. ↑  Norsk friidrett - *Den store lykkedagen for Vilde og Jørgen* Arkivert 17. august 2012 hos Wayback Machine. besøkt 19. juni 2014.
25. ↑  Østlands-Posten - *Ida Bakke Hansen innledet med sølv i junior-NM*, besøkt 19. juni 2014.
26. ↑  Norsk friidrett – *Junior-NM 2012 i Sigdal* Arkivert 7. oktober 2014 hos Wayback Machine. besøøkt 29. juni 2014.
27. ↑  Norsk friidrett - *Resultat Nordic Junior Champ. U20*[*død lenke*], besøkt 19. juni 2014.
28. ↑  Norsk friidrett - *Resultat Nordic Junior Champ. U20*[*død lenke*], besøkt 19. juni 2014.
29. ↑  Sandefjords blad - *Sanker medaljer i UM*, besøkt 19. juni 2014.
30. ↑  IL Runar - *Medaljehøst i UM 2012* Arkivert 5. februar 2012 hos Wayback Machine. besøkt 19. juni 2014.
31. ↑  Ask Friidrett - *Bestemannspremier UM*, besøkt 19. juni 2014.
32. ↑  Norsk friidrett - *NM Innendørs 2013 - Resultatliste* Arkivert 24. september 2015 hos Wayback Machine. besøkt 19. juni 2014.
33. ↑  sk friidrett - *NM Innendørs 2013 - Resultatliste* Arkivert 24. september 2015 hos Wayback Machine. besøkt 19. juni 2014.
34. ↑  NM i Sandnes - *Official Results*[*død lenke*], besøkt 19. juni 2014.
35. ↑  FriRes - *DNB Tyrvinglekene 14.-16.06.13*, besøkt 19. juni 2014.
36. ↑  Youtube - *Veidekkelekene 2013*, besøkt 19. juni 2014.
37. ↑  Sandnes IL - *Ida bakke hansen og Joachim Sandberg satte nye lagsrekorder i Veidekkelekene* Arkivert 4. mars 2016 hos Wayback Machine. besøkt 19. juni 2014.
38. ↑  AndRo Data - *Resultater Junior NM 02.08.2013 - 04.08.2013 Overhalla*[*død lenke*], besøkt 20. juni 2014.
39. ↑  AndRo Data - *Resultater NM Tønsberg 23.08.2013 - 25.08.2013 Greveskogen* Arkivert 4. mars 2016 hos Wayback Machine. besøkt 20. juni 2014.
40. ↑  Østlands-Posten - *Ny pers - og bronse i NM for Ida*, besøkt 20. juni 2014.
41. ↑  Norges friidrettsforbund - *Rekrutteringslandslaget 2014* Arkivert 12. august 2014 hos Wayback Machine. besøkt 20. juni 2014.
42. ↑  Østlands-Posten - *Ida Bakke fikk gode svar*, besøkt 20. juni 2014.
43. ↑  AndRo Data - *Tønsberg Grand Prix Resultatliste 24.05.2014*, besøkt 20. juni 2014.
44. ↑  All-Athletics - *Ida Bakke Hansen* (arkivert 14. juni 2014), besøkt 23. april 2017.
45. ↑  NRK Sport - *Ny andreplass på Slettum*, besøkt 20. juni 2014.
46. ↑  Min Friidrettsstatistikk - *Ida Bakke Hansen - Utendørs 2014*, besøkt 22. april 2017.
47. 1 2  Min Friidrettsstatistikk - *Ida Bakke Hansen - Innendørs 2015*, besøkt 23. april 2017.
48. ↑  Nordic Athletics - *Nordic competitions 2015*, besøkt 23. april 2017.
49. ↑  Världsungdomsspelen - *Resultat Världsungdomsspelen 2015*, besøkt 23. april 2017.
50. 1 2  Norges Friidrettsforbund - *Her er den komplette lista over rekorder satt i 2015 og 2016*, besøkt 23. april 2017.
51. ↑  Aftenposten - *Løp inn til ny norsk rekord*, besøkt 23. april 2017.
52. ↑  European Athletics - *European Athletics U23 Championships - Tallinn 2015*, besøkt 23. april 2017.
53. ↑  All-Athletics - *Ida Bakke Hansen* (arkivert), besøkt 23. april 2017.
54. ↑  Min Friidrettsstatistikk - *Ida Bakke Hansen - Inne 2017*, besøkt 23. april 2017.
55. ↑  Østlands-Posten - *Norgesrekord for Ida Bakke Hansen*, besøkt 23. april 2017.
56. ↑  Världsungdomsspelen - *Världsungdomsspelen 2016 Resultat*, besøkt 23. april 2017.
57. 1 2  friidrett.no: NM 200 meter innendørs kvinner. Arkivert 1. mars 2020 hos Wayback Machine.
58. ↑  friidrett.no: NM 100 meter kvinner. Arkivert 21. april 2018 hos Wayback Machine.
59. 1 2  friidrett.no: NM 200 meter kvinner. Arkivert 21. april 2018 hos Wayback Machine.
60. 1 2  friidrett.no: NM 60 meter hekk innendørs kvinner. Arkivert 1. mars 2020 hos Wayback Machine.
61. ↑  friidrett.no: NM 100 meter hekk. Arkivert 21. april 2018 hos Wayback Machine.

Eksterne lenker
---------------

* (en) Ida Bakke Hansen – World Athletics Rediger på Wikidata

* (en) Ida Bakke Hansen – Diamond League Rediger på Wikidata
* (en) Profil hos All-Athletics.com

| * v
* d
* r
NM-vinnere i friidrett på 200 m innendørs, kvinner |
| --- |
| 
* 2004: Elisabeth Slettum
* 2005: Elisabeth Slettum
* 2006: Elisabeth Slettum
* 2007: Malene Hjort
* 2008: Elisabeth Slettum
* 2009: Hege Vold
* 2010: Ida Bakke Hansen
* 2011: Nina Katrine Brandt
* 2012: Line Kloster
* 2013: Elisabeth Slettum
* 2014: Elisabeth Slettum
* 2015: Astrid Cederkvist
* 2016: Helene Rønningen
* 2017: Helene Rønningen
* 2018: Helene Rønningen
* 2019: Astrid Mangen Ingebrigtsen
* 2020: Henriette Jæger
* 2022: Elisabeth Slettum
* 2023: Christine Bjelland Jensen

 |